《诗呈同院诸公 其二》
宋代·曹辅

妙论凌朝彻，高文敌夜光。煇煌照群玉，缥缈绝飞梁。

得句题青竹，围棋换紫囊。相从愧衰朽，湖海兴偏长。

作者简介：（1069—1127）宋南剑州沙县人，字载德。哲宗元符三年进士。历秘书省正字。徽宗多微行，辅上疏切谏，编管郴州。在郴六年，怡然不介意。钦宗靖康间，累迁签书枢密院事。未几，免职。金人围汴京，辅与冯澥出使金营，又从徽宗、钦宗留金军中，寻得归。高宗立，仍旧职。